als_Latn dik_Latn sna_Latn
Lejet e drejtimit të automjeteve njihen nga sot edhe në Malin e Zi
Transmetuar më 15.12.2014 - 17:17
Nga nenshkrimi i marreveshjes se sotme
PUBLICITET
Shqipëri - Mal i Zi, firmosja e marrëveshjes për njohjen e ndërsjellë e lejeve të drejtimit të automjeteve
Tiranë, 15 Dhjetor 2014 NOA.al - Ministri i Transportit dhe Infrastrukturës të Shqipërisë Edmond Haxhinasto dhe Zv.Kryeministri dhe Ministër i Punëve të Jashtme dhe për Çështjet Evropiane të Malit të Zi z. Igor Luksic nënshkruan ditën e sotme marrëveshjen e njohjes së ndërsjellë të lejeve të drejtimit të automjeteve mes dy vendeve.
Nga pala shqiptare, proçesi i negocimit është ndjekur nga Ministria e Transportit dhe Infrastrukturës dhe Ministria e Punëve të Jashtme.
Negociatat mes dy vendeve janë zhvilluar nga autoritetet kompetente përkatëse.
Njohja për herë të parë, e lejeve të drejtimit kombëtare me Malin e Zi sjell lehtësira për lëvizjet e qytetarëve për qëllim qarkullimi në territoret e dy vendeve.
Kjo proçedurë u krijon shtetasve shqiptarë mundësinë të punësohen si drejtues automjetesh të ndryshme në Malin e Zi, me të drejta të barabarta me shtetasit malazezë, në përputhje me kategoritë në lejen e drejtimit që disponojnë.
Kjo marrëveshje vjen mbas nënshkrimit të marrëveshjeve për njohjen e ndërsjellë të lejeve të drejtimit me Italinë, Kosovën, Maqedoninë dhe Kroacinë.
Të gjitha qeveritë e majta dhe të djathta kanë premtuar vazhdimisht njohjen e lejeve të drejtimit shqiptare në të gjitha vendet e Bashkimit Europian, sidomos në Greqi, por asnjëherë kjo nuk u bë e mundur ashtu si me vendet e rajonit dhe Italinë. /a.d./noa.al/
als_Latn als_Latn als_Latn fra_Latn als_Latn als_Latn als_Latn als_Latn als_Latn als_Latn als_Latn als_Latn